text: Útiliðið revsaði Føroyar hart tíðliga í 2. hálvleiki, og sum heild gjørdi liðið hjá Håkani Ericson ov lítið rætt í avgerandi partinum fyri at vinna móti nummar 164 í heiminum.
text: #000001
text: Ov lítið av góðska í innleggunum, spælarar á "skeivum" staði ella ov lítið ágangandi í brotsteignum. Ov nógvir bóltmissir mitt fyri, og ov lítið avgjørdir samanlagt.Føroyska A-landsliðið hevði, sum ætlað, bóltin væl meira á Tórsvølli í kvøld, men fyriuttan fyrstu stóru løtuna vóru moldovar neyvari og meira vandamiklir.Hóast spælið, avrikið og sonevnda úttrykkið var heilt gott fyrsta hálva tíman ella so, har Føroyar hildu trýstinum, so er tað hugstoytt, at Føroyar aftur fóru av vøllinum uttan stig. Tað er eisini hugstoytt, at man tapir á heimavølli fyri Moldova, sum á pappírinum er nummar 164 í heiminum. Føroyar vunnu á hesum liðnum 7. september 2021, har okkara tyktuskt serliga fysiskt av álvara omaná. Jákup Biskopstø Andreasen misti púra óneyugt bóltin á hálvuni hjá Moldova í føroyskari álopsstøðu tíðliga í 2. hálvleiki, og okkara fingu ikki "umvælt" nóg skjótt. Føroyar stóðu høgt, og moldovar vóru kvikir og effektivir.Sum heild var Moldova meira vandamikið, hóast Føroyar høvdu bóltin nógv meira. Heimaliðið hevði ikki eitt veruligt skot á mál í dystinum, og hetta er ikki nóg gott. Klæmint Andrasson Olsen og hinir fingu ikki nóg nógv burturúr, og at man skifti fleiri meira "verjukendar" spælarar inn gjørdi ikki góðan mun.Í 89. minutti stútaði Gunnar Vatnhamar innlegg úr vinstru beint framvið, men nærri komu Føroyar ikki. Tað endaði 0-1, og Føroyar eru langt niðast við einum stigi í bólkinum. At man skal fáa stig móti Póllandi í oktober ella Albania úti í november tykist ógvuliga ósannlíkt, og ein ávís afturgongd tykist at síggjast á ymsan hátt.EM-undankappingarbólkur EÍ dag, sunnudagin 10. september, á TórsvølliFøroyar - Moldova 0-1 (0-0)53' Vadim Rata 0-1Føroyar (4-4-2): Mattias Lamhauge - Gilli Rólantsson Sørensen (46' René Shaki Joensen), Odmar Færø, Gunnar Vatnhamar, Viljormur Davidsen (L) - Jóannes Bjartalíð, Brandur Hendriksson Olsen, Jákup Biskopstø Andreasen, Andrass Johansen - Klæmint Andrasson Olsen, Jóan Símun Edmundsson Hesir komu inn í 2. hálvleiki: Sølvi Vatnhamar, Hannes Agnarsson (64'), Hørður Askham og Stefan Radosavljevic (80') Áskoðaratal: 2.710Støðan eftir fýra umfør: Kekkia 8 stig Moldova 8 stig *Albania 7 stigPólland 6 stigFøroyar 1 stig* *Ein dyst fleiri
text: #000002